**Grozījumi Rīgas domes 2023.gada 30.augusta saistošajos noteikumos Nr. RD-23-235-sn “Rīgas valstspilsētas pašvaldības nolikums”**

Izdoti saskaņā ar Pašvaldību likuma 10. panta pirmās daļas 1. punktu un 49. panta pirmo daļu

Izdarīt Rīgas domes 2023. gada 30. augusta saistošajos noteikumos Nr. RD-23-235-sn “Rīgas valstspilsētas pašvaldības nolikums” (Latvijas Vēstnesis, 2023, Nr.168A) šādus grozījumus:

1. Izteikt 32., 33. un 34. punktu šādā redakcijā:

“32. Rīgas domes priekšsēdētājam ir trīs vietnieki:

32.1. Rīgas domes priekšsēdētāja vietnieks drošības, īpašumu, mājokļu un vides jautājumos;

32.2. Rīgas domes priekšsēdētāja vietnieks izglītības, kultūras, sporta un ģimeņu politikas jautājumos;

32.3. Rīgas domes priekšsēdētāja vietnieks pilsētas attīstības un Rīgas metropoles jautājumos.

33. Rīgas domes priekšsēdētāja vietniekam drošības, īpašumu, mājokļu un vides jautājumos ir šāda kompetence:

33.1. koordinēt Pašvaldības darbību Pašvaldībai piederošā un piekrītošā nekustamā īpašuma un tās rīcībā esošo zemesgabalu racionālai un lietderīgai izmantošanai un finansējuma piesaistei investīciju projektiem, veicināt finansējuma piesaisti īres mājokļu būvniecības programmai jaunajām ģimenēm, t. sk. veidojot sadarbību ar kompetentajām ministrijām un citām institūcijām šī mērķa sasniegšanai, un stratēģiski uzraudzīt Pašvaldības Īpašuma departamenta, Mājokļu un vides departamenta, Rīgas valstspilsētas pašvaldības policijas, Pašvaldības Centrālās administrācijas Civilās aizsardzības un operatīvās informācijas pārvaldes, Pašvaldības aģentūras “Rīgas enerģētikas aģentūra” un atbilstoši jomai – Rīgas pilsētas izpilddirektora darbu;

33.2. veicināt energokopienu veidošanu ar izglītības iestādēm, to ēkām un apkārtējām ēkām ar mērķi samazināt izdevumus par energoresursiem un veicināt izglītojamo vides apziņu un informētību par atjaunojamo energoresursu izmantošanu un energoefektivitāti;

33.3. veicināt valsts un Eiropas Savienības fondu līdzekļu piesaisti Pašvaldībai stratēģisku mērķu sasniegšanai uzticētajās atbildības jomās, t. sk. veidojot sadarbību ar kompetentajām ministrijām un citām institūcijām;

33.4. veicināt un koordinēt Pašvaldības darbību pilsētas drošības, civilās aizsardzības un sabiedriskās kārtības jautājumos un stratēģiski uzraudzīt Pašvaldības policijas un atbilstoši jomai – Rīgas pilsētas izpilddirektora darbu

33.5. iesniegt priekšlikumus par darba grupu, komisiju vai padomju izveidošanu un vadīšanu, iesaistot tajās Pašvaldības darbiniekus, kā arī attiecīgās jomas ekspertus un Rīgas iedzīvotājus.

34. Rīgas domes priekšsēdētāja vietniekam izglītības, kultūras, sporta un ģimeņu politikas jautājumos ir šāda kompetence:

34.1. koordinēt Pašvaldības darbu izglītības, kultūras un sporta jautājumos, stratēģiski uzraudzīt Pašvaldības Izglītības, kultūras un sporta departamenta un atbilstoši jomai – Rīgas pilsētas izpilddirektora darbu;

34.2. koordinēt Pašvaldības darbu ģimeņu politikas un sociālajā jomā, stratēģiski uzraudzīt Pašvaldības Labklājības departamenta un atbilstoši jomai – Rīgas pilsētas izpilddirektora darbu.

34.3. veicināt valsts un Eiropas Savienības fondu līdzekļu piesaisti Pašvaldībai stratēģisku mērķu sasniegšanai uzticētajās atbildības jomās, t. sk. veidojot sadarbību ar kompetentajām ministrijām un citām institūcijām;

34.4. iesniegt priekšlikumus par darba grupu, komisiju vai padomju izveidošanu un vadīšanu, iesaistot tajās Pašvaldības darbiniekus, kā arī attiecīgās jomas ekspertus un Rīgas iedzīvotājus.”

1. Papildināt IV nodaļu ar 34.1 punktu šādā redakcijā:

“34.1 Rīgas domes priekšsēdētāja vietniekam pilsētas attīstības un Rīgas metropoles jautājumos ir šāda kompetence:

34.11. koordinēt Pašvaldības darbību pilsētas attīstības jautājumos, stratēģiski uzraudzīt Pašvaldības Pilsētas attīstības departamenta un atbilstoši jomai – Rīgas pilsētas izpilddirektora darbu;

34.12. veicināt un koordinēt Pašvaldības sadarbību ar Rīgas plānošanas reģionu un Pierīgas pašvaldībām, t. sk. līdzdarboties kopīgu projektu sagatavošanā, nepieciešamā finansējuma piesaistē tiem, veidojot sadarbību ar kompetentajām ministrijām un citām institūcijām;

34.13. sadarbībā ar Rīgas domes priekšsēdētāju izstrādāt priekšlikumus Rīgas un Pierīgas kopējo transporta problēmu risināšanai kā arī pilsētas mobilitātes jautājumos;

34.14. veicināt valsts un Eiropas Savienības fondu līdzekļu piesaisti Pašvaldībai stratēģisku mērķu sasniegšanai uzticētajās atbildības jomās, t. sk. veidojot sadarbību ar kompetentajām ministrijām un citām institūcijām;

34.15. iesniegt priekšlikumus par darba grupu, komisiju vai padomju izveidošanu un vadīšanu, iesaistot tajās Pašvaldības darbiniekus, kā arī attiecīgās jomas ekspertus un Rīgas iedzīvotājus.

34.16. koordinēt plāna izstrādi pilsētas degradēto un piesārņoto teritoriju apzināšanai, revitalizācijai un tālākai attīstībai;

34.17. koordinēt un uzraudzīt pilsētplānošanai nepieciešamo teritorijas plānojuma grozījumu izstrādi un virzīšanu Pašvaldībā.”

3. Izteikt 35. punktu šādā redakcijā:

“35. Rīgas domes priekšsēdētāja vietnieki aizvieto Rīgas domes priekšsēdētāju viņa prombūtnes laikā, pamatojoties uz Rīgas domes priekšsēdētāja izdotu rīkojumu. Ja Rīgas domes priekšsēdētājs kavēts pildīt savus pienākumus un nepieciešams nodrošināt Pašvaldības darba nepārtrauktību, tad Rīgas domes priekšsēdētāju aizvieto šo noteikumu 32.1. apakšpunktā minētais vietnieks. Ja šo noteikumu 32.1. apakšpunktā minētais vietnieks kavēts aizvietot Rīgas domes priekšsēdētāju, tad to veic šo noteikumu 32.2. apakšpunktā minētais vietnieks. Ja šo noteikumu 32.1. un 32.2. apakšpunktā minētie vietnieki kavēti aizvietot Rīgas domes priekšsēdētāju, tad to veic šo noteikumu 32.3. apakšpunktā minētais vietnieks.”